Jõelähtme vallamaja 12.08.2020

Neeme küla Ranniku (uue aadressiga Tanuma tee 18) maaüksuse detailplaneeringu avalik väljapanek toimus 20.07-17.08.2020. Sel perioodil käis vallamajas koostatava detailplaneeringu materjaliga tutvumas planeeritava maaüksuse naaberkinnistu Tanuma tee 26 omanik Leinur Kassihin.

Naaber soovis kinnitust, et detailplaneeringu kehtestamise järgselt säilib neile juurdepääs rannale läbi koostatava detailplaneeringuga moodustatud krundi pos nr 2 kirde nurgast, ca 15 m pikkusega ja ca 1,5 m laiusega ribalt.

Naaberkinnistu omaniku väitel on neil on olnud suusõnaline kokkulepe juurdepääsuks rannale läbi Tampli 4 (end Martini) ja planeeritava maaüksuse Tanuma tee 18 (end Ranniku).

Jõelähtme Vallavalitsus järeldas, et kuna koostatavas detailplaneeringus oli juurdepääsu servituudi leppemärk kajastatud detailplaneeringu põhijoonisel pos nr 2 kirdenurgas, siis huvitatud isik oli selle servituudiseadmise ettepanekuga vastavalt ka eelnevalt kursis. Selle eeldusega tehti planeerijale ettepanek viia detailplaneeringusse sisse täpsustus servituudi seadmise osas ehk kelle kasuks see servituudi seadmise ettepanek on tehtud. Sellest tulenevalt lisati ka vastav märge detailplaneeringu põhijoonisele.

Naaberkinnistu omanikule Leinur Kassihhinile selgitati, et tehtud servituudi ettepanek ei kohusta veel osapooli notariaalseid kokkuleppeid sõlmima ja seda ei seota detailplaneeringu edasise menetlemisega sh ka kehtestamisega. Kahe naabri omavahelised kokkulepped saavutatakse detailplaneeringu menetlusest sõltumata. Antud juhul on Tanuma tee 26 omanikul vajadus kokku leppida ka Tampli 4 maaüksuse omanikuga, sest rannale juurdepääsuks ületatakse eelnevalt ka seda kinnistut.

Kokkuvõtte koostas:

Tiina Skolimowski

planeeringuspetsialist